خبراں

خبر یا خبراں (انگریزی: News)، کوئی وی نویں معلومات یا حالیہ واقعات دی معلومات نیں جو عام طور تے خبررساں ادارے پیش کردے نیں ۔


خبر دیاں وکھو وکھ تعریفاں
خبر دی دنیا بہت وسیع اے ۔خبر دی تعریفات وچ وسعت اے ۔ بعض دفعا ایہ تعریفاں اک دوسرے دے متضاد نظر اوندیاں نیں پر دراصل ی خبر نوں دیکھݨ دا زاویا اے جِتھوں خبر مرتب کرن والا خبر نوں دیکھ رہیا ہُندا اے ۔ مثال کے طور تے خبر دیاں چند اک مشہور تعریفاں مندرجا ذیل نیں :
 امریکی صحافی اینڈرسن ڈانا دے مطابق ’جے  کتا انسان نوں وڈھے تاں ایہ خبر نئیں پر جے انسان کتے نوں وڈھے تاں ایہ خبر اے‘.
 برطانوی پبلشر لارڈ نورتھ کلف دے مطابق ’خبر اوہ اطلاع اے جیہنوں کوئی اک شخص لکوݨا چوہندا اے جدکہ دوجے لوک اوہنوں مشتہر کرنا چوہندے نیں‘.
 امریکی صحافی کرٹ لوڈر دے مطابق ’خبر کوئی وی ایہجی چیز ہوسکدی اے جیہڑی دلچسپ ہووے ، جیہدا تعلق دنیا وچ ہوݨ والے واقعات نال ہووے‘.
 فرانسیسی صحافی ہاولے دے مطابق’ چنگی خبر کوئی خبر نئیں ہُندی‘.
 کینیڈیئن ماہر ابلاغیات دے مطابق ’ حقیقی خبر کوئی بدخبری ای ہُندی اے‘.
 امریکی پبلشر ایل گراہم دے مطابق’ خبر تریخ دا پہلا مسودا ہُندا اے‘ 
 ڈاکٹر مسکین علی حجازی نے اپݨی کتاب فنِ ادارت وچ خبر دی تعریف اِداں کردے نیں ۔’’ ہر اوہ واقعا خبر اے جیہڑا درست ہووے ۔ لوکاں لئی دلچسی دا باعث ہووے جیہدے متعلق لوک جانݨا تے اخبار لکھاری دسݨا چوہݨ ۔ 
 آکسفورڈ لغت (انگریزی) وچ خبر ’’ نویں اطلاع، تازا واقعات دی رپورٹ نوں کہیا جاندا اے ۔ 
 ایہناں ساریاں تعریفاں وچوں جامع تر تعریف ایہ ئا کہ : حالیا واقعات دے متعلق ایہجی قابل ذکر نویں موصول ہوئی اطلاع نوں خبر کہیا جاندا اے جیہڑی نشر و اشاعت نال وابستا کسے ادارے ولوں جاری کیتی گئی ہووے ۔

 ہور دیکھو 
 صحافی
 صحافت
 اخبار
 پریس کلب

گٹھ:صحافت
گٹھ:اخبار